2023 | 01 | 31

Sajtóközlemény

**Közel 5 millió Forint Leader támogatással újult meg a Vaskeresztesi iroda**

A Sporthorgász Egyesületek Vas Megyei Szövetsége sikeres pályázatot nyújtott be aPannon Térségfejlesztő Egyesület - Eszközbeszerzés támogatása a civil szervezetek fejlesztéséhez című, VP6-19.2.1.-69-8.1.9-21 számú felhívásra a tavalyi évben.

A Sporthorgász Egyesületek Vas Megyei Szövetsége jelenleg 44 vasi és 6 zalai horgászvíz halgazdálkodásra jogosultjaként közhasznú civil szervezeti formában tevékenykedik 1397,19 ha vízterületen. **Horgászlétszám vonatkozásában a 2019.évi 11.524 fős felnőtt és gyermek horgász létszámunkat a 2022. évben soha nem látott magasságba sikerült tovább növelni 12.002 főre. Ezen taglétszámból a gyermek állami jegyet váltó pecások száma is tovább nőtt 1.833 fő lett, mely 52 fős növekmény a 2021. évi 1.781 fő gyermek létszámhoz viszonyítva.** A sporthorgászat feltételeinek megteremtése mellett a hal és élőhelyének védelme, az ifjúság nevelés, valamint a horgászati infrastruktúra fejlesztés kapja a fő hangsúlyt a szervezet működésében. Érdekképviseleti tevékenységét a szervezet a Magyar Országos Horgász Szövetség tagjaként látja el. Az előzőekben felsorolt feladatok jelentős adminisztrációs tevékenységgel járnak, melyhez elengedhetetlenül szükséges a korszerű ügyviteli és ügyfélszolgálati iroda, melynek megújításában nyújtott segítséget az elnyert támogatás.

***A projekt által elért célok:***

* A Sporthorgász Egyesületek Vas Megyei Szövetségének meglévő eszközállományának bővítése, valamint modernizálása.
* Komplex fejlesztés végrehajtása a Szövetségnél az informatika területen.
* A Szövetség által biztosított szolgáltatások bővítése, hatékonyabb végzése a célcsoport részére. A működés fenntartása és eredményesség erősítése.
* Horgászok gyors és pontos kiszolgálása az új eszközparknak köszönhetően.
* Naprakész adatszolgáltatás biztosítása a MOHOSZ-HORINFO rendszer részére, az országos előírások szerint
* Ügyfélszolgálati helyiségek fejlesztése.

**A „Sporthorgász Egyesületek Vas Megyei Szövetsége Ügyfélszolgálati Irodájának Fejlesztéséhez Eszközbeszerzés” című projekt keretében a következő tevékenységek valósultak meg:**

* ***Új számítástechnikai eszközök beszerzése az előírásoknak megfelelően:***
  + *3 db DELL PC – OPTIPLEX /INTEL CORE I5-10505 (3.20GHZ), 8GB, 256GB SSD, WIN 10 PRO, VGA PORT / asztali számítógép*
  + *3 db DELL PC - OPTIPLEX /INTEL CORE I5-10505 (3.20GHZ), 8GB, 512GB SSD, WIN 10 PRO, VGA PORT/ asztali számítógép*
  + *3 db Samsung 23,8" /F24T450FQR LED IPS HDMI/ monitor*
* ***Új irodabútorok beszerzése az ügyfélszolgálat részére:*** 
  + *6 db - Szövet borítású vezetői, magas-támlás forgószék*
  + *5 db - Íróasztal*
  + *5 db - Íróasztalhoz konténer*
  + *4 db - Kárpitos fotel (min. 70 cm x 77 cm)*
  + *1 db Kárpitos kanapé (min. 123 cm x 81 cm)*
  + *6 db Irattároló szekrény*
  + *6 db Tárgyaló szék, kárpitozott*
  + *2 db Íróasztal toldat, fémlábakkal*
* ***Tájékoztatás és nyilvánossági feladatok elvégzése.***

**A projekt megvalósítása Vaskeresztesen zajlott a Sporthorgász Egyesületek Vas Megyei Szövetsége (9795 Vaskeresztes, 165/4. hrsz.) Horgászturisztikai Központjában, ahol a Szövetség ügyfélszolgálati irodája működik.**

A Sporthorgász Egyesületek Vas Megyei Szövetsége Ügyfélszolgálati Irodájának Fejlesztéséhez Eszközbeszerzés című, 5.263.151 millió forint költségvetésű Leader pályázati projekt (*Projektazonosító:* 3371103567), – 95 százalékos támogatási intenzitás mellett – 4.999.986 millió forint pénzügyi forrást biztosított a vállalt tevékenységek megvalósítására. A projekt 2022. november 18. - 2023. január 16. között valósult meg.

**További információ:**

* Puskás Norbert
* Mobil: **36-70-339-9707**
* E-mail: [puskas.norbert@vasivizeken.hu](mailto:puskas.norbert@vasivizeken.hu)